Aarhuus Stifts-Tidende, 1836-02-09
Stænderforsamlingen i Roeskilde. Ved Møderne fra 21de til 28de Januar ere følgende Sager forhandlede: Angaaende Rigets Finantsvæsen og Statsgield, samt Kjøbenhavns Communeforfatning bleve sidste Gang foretagne og afgjorte Sagerne ang. Forbedring i Landsbyeskolelærernes Løn, Frireisernes Ophævelse eller Jndskrænkning, og Lovudkast om Retsforholdet mellem Jorddrotter og Fæstebønder foreløbigen discuterede. Ligeledes er Sagen om Realskolers Oprettelse bleven sluttet. Den nedsatte Committee (Mynster, Birch, Hempel, Holstein og Bang) havde indstillet: 1) at Borgerskolernes Afsondring fra Almue- og Fattigsskolerne i Kjøbstæderne snarest muligt maatte befordres; 2) at der efterhaanden, saasnart skee kan, paa passende Steder i Riget oprettes høiere Realskoler, hvori Disciplene, foruden at bibringes de Kundskaber der i Almindelighed udkræves hos et dannet Menneske, og større Færdighed i levende Sprog, fornemmelig maatte undervises i Mathematik og Naturvidenskaber, hvor Underviisningen i Almindelighed skulde fortsættes ud over Confirmationsalderen, og hvortil maaskee nogle af de overflødige lærde Skoler kunde indrettes. Under Sagens Discussion præsiderede Vicepræsidenten, Etatsraad Hvidt, da Præsidenten, Prof. Schouw, havde veget sit Sæde, for med større Frihed at kunne deeltage i Discussionerne. De væsentligste af Dennes Forslag gik ud paa: 1) at de Realskoler som oprettes maa kunne præstere for Realunderviisningen hvad de bedste lærde Skoler præstere for den klassiske Underviisning; 2) at de maa oprettes i Byer hvor en stadig Tilgang af Elever var at vente; 3) at en Deel af de nuværende lærde Skoler maatte nedlægges og deres Eiendomme og Fonds saavidt muligt inddrages dertil; 4) at Antallet af Gratistpladserne i de lærde Skoler maatte indskrænkes; hvorhos der indstilles: 5) om der ikke kunde aabnes Adgang til visse Slags civile Embeder for dem, der ved at gjennemgaae Realskolen og den polytechiske Læreanstalt havde erhvervet sig en videnskabelig Uddannelse; og 6) om ikke den militaire videnskabelige Uddannelse paa en eller anden Maade kunde sættes i Forbindelse med Realskolerne. Resultateblev, at Stænderforsamlingen skal andrage for Hs. Majestæt 1) at det maatte behage Allerhøistsamme at lade indhente vedk. Autoriteters Betænkning om, hvorledes Borgerskolernes Afsondring fra Almue- og Fattig=Skolerne i Kjøbstæderne muligt kunde befordres; 2) at der efterhaanden, saasnart skee kan, paa saadanne Steder i Riget, hvor størst Freqvents kan ventes, maatte, under Overbestyrelse af den kgl. Direction f. Universitetet og de lærde Skoler, oprettes Realskoler eller videnskabelige Underviisnings=Anstalter, hvori Disciplene, foruden at bibringes de Kundskaber, der i Almindelighed udkræves hos et dannet Menneske, kunde faae større Færdighed i de leven de Sprog &c. 3) at en Committee allernaadigst maa blive nedsat for at tage Sagen under nærmere Overveielse, og derefter snarest muligt desangaaende at afgive sin allerunderda(St. T.) nigst Betænkning. Præsidenten aabnede Mødet den 28de Januar med at anmode den kgl. Commissarius om, med sædvanlig Velvillie at overbringe Hs. M. Kongen Forsamlingens Lykønskning i Anledning af denne Dag, der er en Glædesdag for hele Landet. Commissarius yttrede, at det vilde være ham en kjær Pligt at opfylde Forsamlingens Ønske, at tolke for Hs. M. Forsamlingens Følelser, hvilket vist vilde glæde Hans landsfaderlige Hjerte, hvorpaa udbragtes et tre Gange gjentaget: "Længe leve Kongen! – Dagen iforveien havde den kgl. Commissarius underrettet Forsamlingen om, at der var han tilhændekommet et allerhøieste Rescript af 26de f. M., hvorved Provindsialstændernes Forsamling bestemtes at skulle opløses den 20de Februar næstk. (S. Bl.)